Odločba Sveta

z dne 11. novembra 1996

o razširitvi pravnega varstva topografij polprevodniških izdelkov na osebe z otoka Man

(96/644/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 87/54/EGS 1 z dne 16. decembra 1986 o pravnem varstvu topografij polprevodniških izdelkov, in zlasti člena 3(7) Direktive,

ob upoštevanju predloga Komisije,

ker pravica do pravnega varstva topografij polprevodniških izdelkov v Skupnosti velja za osebe, ki izpolnjujejo pogoje za varstvo v skladu s členom 3(1) do (5) Direktive 87/54/EGS;

ker se ta pravica lahko razširi z odločbo Sveta na osebe, ki niso upravičene do varstva v skladu z navedenimi določbami;

ker bi morala o razširitvi zadevnega varstva odločati Skupnost kot celota;

ker je Skupnost s 7. novembrom 1987 razširila takšno varstvo na osebe z otoka Man z zaporednimi odločbami Sveta, sprejetimi na začasni podlagi, od katerih je najnovejša Odločba 94/828/ES [1];

ker je navedena odločba veljala do 31. decembra 1995;

ker ima otok Man ustrezno zakonodajo [2] o varstvu topografij polprevodniških izdelkov; ker je zakonodaja začela veljati s 1. januarjem 1994; ker uporablja Direktivo 87/54/EGS in uveljavlja prejšnje odločbe Sveta o tem predmetu; ker otok Man širi uporabo zakonodaje na državljane držav članic Skupnosti;

ker zahteva Sporazum o trgovinskih vidikih pravic intelektualne lastnine, sklenjen 15. aprila 1994, da članice Svetovne trgovinske organizacije zavarujejo topografije integriranih vezij v skladu s svojimi lastnimi določbami in z določbami Pogodbe o intelektualni lastnini v zvezi s integriranimi vezji, na katera se nanaša;

ker je Sporazum, skupaj z ustanovitvijo Svetovne trgovinske organizacije, katerega priloga je, začel veljati s 1. januarjem 1995;

ker je mogoče predvideti, da bo vlada Združenega kraljestva uporabljala Sporazum o ustanovitvi Svetovne trgovinske organizacije za otok Man in da se bo Sporazum o trgovinskih vidikih pravic intelektualne lastnine izvajal v zvezi za otok Man;

ker določbe o zagotavljanju varstva topografij na otok Man za osebe iz Skupnosti tam še vedno veljajo;

ker bi bilo treba nadaljevati s razširitvijo varstva v skladu z Direktivo 87/54/EGS na otok Man z veljavnostjo od 1. januarja 1996 za toliko časa, kot otok Man zavezujejo določbe Sporazuma o trgovinskih vidikih pravic intelektualne lastnine po razširitvi Sporazuma o ustanovitvi Svetovne trgovinske organizacije na otok Man,

SPREJEL NASLEDNJO ODLOČBO:

Člen 1

Države članice razširijo pravico do pravnega varstva v skladu z Direktivo 87/54/EGS, kot sledi:

(a) fizične osebe, ki so državljani otoka Man ali imajo stalno prebivališče na ozemlju otoka Man, se obravnavajo enako kot državljani držav članic;

(b) družbe ali druge pravne osebe z otoka Man, ki imajo tam resno in dejansko industrijsko ali trgovinsko podjetje, se obravnavajo tako, kot da bi imele resno in dejansko industrijsko ali trgovinsko podjetje na ozemlju države članice.

Člen 2

Ta odločba se uporablja od 1. januarja 1996.

Države članice razširijo pravico do varstva v skladu s to odločbo na osebe iz člena 1 za toliko časa, kot otok Man zavezujejo določbe Sporazuma o trgovinskih vidikih pravic intelektualne lastnine po razširitvi Sporazuma o Svetovni trgovinski organizaciji na otok Man.

Kakršne koli izključne pravice, pridobljene v skladu z Odločbami 87/532/EGS, 90/511/EGS, 94/828/ES ali v skladu s to odločbo, še naprej veljajo za obdobje, določeno v Direktivi 87/54/EGS.

Člen 3

Ta odločba je naslovljena na države članice.

V Bruslju, 11. novembra 1996

Za Svet

Predsednik

R. Quinn

1 UL L 24, 27.1.1987, str. 36.

[1] Odločba Sveta 87/532/EGS z dne 26. oktobra 1987 o razširitvi pravnega varstva topografij polprevodnišklh izdelkov na osebe iz nekaterih držav in ozemelj (UL L 313, 4.11.1987, str. 22); Odločba Sveta 90/511/EGS z dne 9. oktobra 1990 o razširitvi pravnega varstva topografij polprevodniških izdelkov na osebe iz nekaterih držav in ozemelj (UL L 285, 17.10.1990, str. 31); Odločba Sveta 93/16/EGS z dne 21. decembra 1992 o razširitvi pravnega varstva topografij polprevodniških izdelkov na osebe iz Združenih držav Amerike in nekaterih ozemelj (UL L 11, 19.1.1993, str. 20), kot je bila spremenjena z Odločbo 93/520/EGS (UL L 246, 2.10.1993, str. 31); Odločba Sveta 94/828/ES z dne 19. decembra 1994 o razširitvi pravnega varstva topografij-- polprevodniških izdelkov na osebe iz nekaterih ozemelj (UL L 351, 31.12.1994, str. 12).

[2] Odredba o pravici oblikovanja (topografije polprevodnikov) z dne 14. decembra 1993 in Uredbe o pravicah iz oblikovanja (topografij polprevodnikov) z dne 18. januarja 1994.